ooo ZNANOST!

Od študenta do mladega raziskovalca: predstavitev Javnega razpisa Univerze v Mariboru za kandidate za mlade raziskovalce v letu 2026 in praktični nasveti
2026-04-13 10:00 - 14:00 UTC
Na dogodku bodo predstavljeni ključni poudarki Javnega razpisa Univerze v Mariboru za kandidate za mlade raziskovalce v letu 2026 (javni razpis), ki je bil objavljen v ponedeljek, 16. 3. 2026. Dogodek se bo izvedel v okviru projekta Lažne novice in teorije zarote? Opolnomočimo (se za) znanost! in akronimom oooZnanost!, ki ga financira Evropska unija v okviru ukrepa EU, Obzorje Evropa, MSCA & Citizens, Evropska noč raziskovalcev in Raziskovalci v šolah 2024-2025.
Svojo izkušnjo prijave na javni razpis, usposabljanja in nadaljnje raziskovalne poti bodo predstavili nekdanji mladi raziskovalci Univerze v Mariboru (UM):
• Izr. prof. dr. Nejc Novak, nekdanji mladi raziskovalec na UM Fakulteti za strojništvo (UM FS) in prejemnik nagrade »Danubius Young Scientist Award«, ki jo od leta 2014 podeljujeta avstrijsko Zvezno ministrstvo za izobraževanje, znanost in raziskave ter Inštitut za Podonavje in Srednjo Evropo (IDM) posameznikom iz Podonavja za njihov pomemben prispevek na znanstvenem področju. Od leta 2023 je uvrščen med 2 % najboljših znanstvenikov na svetu po Stanfordovi lestvici.
• Doc. dr. Ana Šela, nekdanja mlada raziskovalka na UM Filozofski fakulteti (UM FF), vodja projekta Ljubezen skozi vohunjenje: državni nadzor mešanih zakonov z vzhodnoevropskimi državljani na Slovenskem v osemdesetih letih ter prejemnica Pečata odličnosti (Seal of Excellence) za projektni predlog Women in Foreign Espionage in Yugoslav Slovenia v okviru prijave na MSCA podoktorske štipendije (MSCA Postdoctoral Fellowships 2025 (HORIZON-MSCA-2025-PF-01-01). Trenutno zaposlena na Oddelku za zgodovino UM FF.
• Asist. dr. Kristjan Zahrastnik, nekdanji mladi raziskovalec na UM Pravni fakulteti (UM PF) in prejemnik priznanja Mladi pravnik leta 2025, ki sta ga podelili Zveza društev pravnikov Slovenije in Zveza društev za gospodarsko pravo Slovenije na 51. Dnevih slovenskih pravnikov v Portorožu.
Podrobnejši program in prijava na voljo na tej povezavi.
—
V nadaljevanju vljudno vabljeni k branju in ogledu naslednjih datotek vezanih na dogodek:
Gradivo dogodka je na voljo na spodnji povezavah:

Od študenta do mladega raziskovalca: predstavitev Javnega razpisa Univerze v Mariboru za kandidate za mlade raziskovalce v letu 2026 in praktični nasveti (Mag. Brigita Krsnik Horvat)
Prijavni obrazci in izvedba prijavnega postopka (Karmen Cveček)

Posnetek dogodka je na voljo na tej povezavi.

Pogovori z Alumni UP: Povezujemo znanost z vsakdanom | Kako naši alumni spreminjajo svet
2026-04-16 17:00 - 19:00 | Bife Museum, Muzejski trg 6, Koper, 6000
Pridružite se nam na sproščenem pogovoru z alumni Univerze na Primorskem, ki delujejo na raznolikih področjih in prihajajo z različnih fakultet. Skupaj bomo raziskovali njihove karierne poti, osebne izkušnje, izzive ter priložnosti, ki so jih spremljale po študiju. Dogodek ponuja navdih, vpogled v širok spekter poklicnih zgodb in priložnost za odprt dialog z uspešnimi diplomanti. Po moderiranem pogovoru bomo druženje in pogovor z gosti nadaljevali ob prijetni pogostitvi.
Jernej Šček je tržaško-slovenski filozof, publicist, esejist in prevajalec, ki raziskuje humanistične vede ter poučuje filozofijo in zgodovino.
Klavdija Žnidarič je skrbnica projektov in festivalov ter vodja programa v Avditoriju Portorož, kjer soustvarja kulturne in prireditvene vsebine.
Marjana Tomažič je varstvena biologinja, dejavna predvsem na področju varstva morskih ekosistemov in okoljskega izobraževanja.
Miha Klanjšček je učitelj razrednega pouka in avtor priročnika 11 stebrov vzgoje, dejaven na področju sodobnih pedagoških pristopov.

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Specializirana delavnica po meri namenjena mentorjem in strokovnim sodelavcem za sodelovanje na razpisu Marie Skłodowska-Curie podoktorske štipendije (MSCA PF 2026)
2026-04-17 10:00 - 14:00
V petek, 17. 4. 2026, ob 10.00 bo v okviru projekta Lažne novice in teorije zarote? Opolnomočimo (se za) znanost! in akronimom oooZnanost! v sodelovanju z Ministrstvom za visoko šolstvo, znanost in inovacije (MVZI), nacionalnim predstavnikom in kontaktno točko za Obzorje Evropa, MSCA, dr. Stojanom Sorčanom, potekal dogodek Specializirana delavnica po meri namenjena mentorjem in strokovnim sodelavcem za sodelovanje na razpisu Marie Skłodowska-Curie podoktorske štipendije (MSCA PF 2026) .
Dogodek po programu se bo izvedel na daljavo po MS Teams. Na dogodku namenjenem mentorjem podoktorandom in vsem, ki bi to želeli postati ter strokovnim sodelavcem bodo predstavljeni ključni napotki za uspešno pripravo na razpis MSCA PF 2026.
Postopke in potek evalvacije MSCA PF ter uporabne informacije za mentorje bo predstavila red. prof. dr. Rebeka Kovačič Lukman, raziskovalka na UM Fakulteti za logistiko in evalvatorka MSCA PF.
Svojo izkušnjo priprave uspešnega projektnega predloga MSCA PF in izvajanje le-tega bosta z udeleženci delila:

doc. Phd. Matja Zalar, raziskovalka UM Fakultete za kemijo in kemijsko tehnologijo in uspešna prijaviteljica projektnega predloga MSCA PF 2023 z akronimom PROPITIOUS.
doc. dr. Jernej Činč, raziskovalec UM Fakultete za naravoslovje in matematiko in uspešen prijavitelj projektnega predloga MSCA PF 2021 z naslovom Parameterised Families of Strange Attractors described through Inverse Limits.

Več informacij je na voljo v programu dogodka, na katerega se je potrebno predhodno prijaviti.
V nadaljevanju ste vljudno vabljeni k branju in ogledu gradiv, povezanih z dogodkom.
Gradivo dogodka je na voljo na spodnji povezavah:

Priprava projektnega predloga MSCA PF in njegovo izvajanje (doc. dr. Jernej Činč).
Predstavitev razpisa MSCA PF 2026 in vloga mentorja (dr. Stojan Sorčan).
Evalvacija projektnih predlogov MSCA PF (prof. dr. Rebeka Kovačič Lukman).
Izkušnja priprave uspešnega projektnega predloga MSCA PF (doc. dr. Matja Zalar).
Podporne aktivnosti UM za dvig uspešnosti prijaviteljev na razpis MSCA PF (mag. Brigita Krsnik Horvat).

Posnetek dogodka je na voljo na tej povezavi.

Pogovori z Alumni UP: Povezujemo znanost z vsakdanom | Zgodbe o odličnosti
2026-04-17 17:00 - 19:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Naši sogovorniki bodo letošnji nagrajenci Alumni UP, ki s svojim delovanjem prenašajo akademsko znanje v prakso ter z inovativnimi pristopi na področjih zdravja, trajnosti, športa, kulture in podjetništva soustvarjajo boljšo prihodnost za vse nas. Dogodek ponuja priložnost za druženje, medgeneracijsko izmenjavo izkušenj, osebno rast ter ustvarjanje novih, navdihujočih sodelovanj. Po uradnem delu dogodka bomo druženje in pogovor z gosti nadaljevali ob prijetni pogostitvi.
Borut Jerman je diplomirani kulturolog in socialni antropolog, ki kot predsednik Kulturno izobraževalnega društva PiNA že vrsto let deluje na presečišču kulture, izobraževanja, participacije in družbenega razvoja. Pod njegovim vodstvom se je PiNA razvila v eno prepoznavnejših nevladnih organizacij na področju kulturnih in družbenih projektov v Sloveniji. Ob tem je prispeval tudi k razvoju kulturne scene v slovenski Istri, med drugim kot sodelavec in producent različnih kulturnih dogodkov in festivalov.
Iza Resnik Strozak je diplomantka UP FAMNIT, ki je že med študijem pokazala raziskovalno zrelost. Danes kot članica vodstva MM Količevo vodi preobrazbo kakovosti, okoljskih standardov in trajnostnih strategij v kompleksnem proizvodnem okolju. S prispevki k izboljšavam kakovosti in okolja v proizvodnji kartona iz svežih in recikliranih vlaken uteleša trajnostno naravnanost in inovativno mišljenje. Predstavlja vzor mednarodno usmerjene in družbeno odgovorne strokovnjakinje.
Luka Mužina je doktorski študent in magister fizioterapije, ki je svojo študijsko pot pričel na UP FVZ, kjer od letos naprej kot asistent tudi sodeluje pri izvedbi laboratorijskih in seminarskih vaj. Svojo strokovno pot sicer razvija na Enoti za respiratorno fizioterapijo v UKC Ljubljana, kjer je od leta 2023 redno zaposlen. Strokovna spoznanja s področja respiratorne fizioterapije redno predstavlja na kongresih in znanstvenih srečanjih.
Mateja Hrvatin Kozlovič je magistrica UP FTŠ Turistica. Svojo podjetniško pot v turizmu je pričela z ustanovitvijo nastanitvenega produkta Hiške slovenske Istre, za katerega je prejela nagrado Snovalec za najbolj inovativne turistične ideje. Pomemben prispevek k povezovanju lokalnega okolja predstavlja tudi njena vloga ustanoviteljice turistične zadruge Zakladi Istre. Svoje razumevanje izzivov razvoja turizma in lokalnega gospodarstva je Mateja Hrvatin Kozlovič nadgradila še z vstopom v lokalno politiko, kjer danes deluje kot podžupanja Mestne občine Koper.
Luka Kejžar je leta 2020 še kot študent magistrskega študijskega programa Aplikativna kineziologija na UP FVZ prevzel nalogo vzpostavitve Športa UP. V vlogi glavnega koordinatorja je soustvaril program brezplačne rekreacije za celotno Univerzo na Primorskem, med drugim tudi člane Alumni kluba. V naslednjih letih je razširil program športnih aktivnosti in ga razvil v prepoznavno zgodbo o razvijanju strasti do gibanja na univerzitetni ravni. V času njegovega delovanja je obisk aktivnosti Šport UP narasel za več kot trikrat, prav tako se vsako leto povečuje število novih aktivnosti, delavnic, dogodkov in partnerstev z okoljem.

Dogodki “Pogovori z Alumni UP: Povezujemo znanost z vsakdanom” v organizaciji ekipe Alumni pisarne, na katerih bodo sodelovali alumni in profesorji z določenih fakultet. Cilj je ustvariti dinamično okolje za smiselne razprave o sodobnih in pomembnih temah, vključno z lažnimi novicami in teorijami zarote. Šest srečanj bo potekalo skozi celo leto, pri vsakem pa bo moderator vodil strukturirano razpravo, po kateri bomo odprli prostor za vprašanja občinstva in nadaljnji neformalni pogovor ob pogostitvi, ki bo sledila.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Lingua franca skozi stoletja in v moderni dobi
2026-04-22 12:40 - 14:30 | Srednja ekonomska in trgovska šola ŠC Nova Gorica, Erjavčeva ulica 8, Nova Gorica, 5000, Slovenija
Delavnica temelji na dialogu med dijaki in predavateljem, usmerjenem v poglobitev jezikoslovnega načina razmišljanja mladih preko soočenja s fenomenom lingue france skozi stoletja in v moderni dobi.
V začetni fazi delavnice se dijaki na osnovi predavateljevih uvajalnih vprašanj seznanijo z obravnavanim terminom, v nadaljevanju pa po njegovih navodilih samostojno ali v dvojicah s pomočjo interneta raziskujejo primere posameznih evropskih jezikov, ki so v različnih zgodovinskih obdobjih igrali vlogo lingue france, ugotoviti pa morajo tudi razloge, zaradi katerih določen jezik v nekem obdobju prevzame funkcijo univerzalnega koda za mednarodno oz. medkulturno komunikacijo na vseh sporazumevalnih ravneh, v vseh jezikovnih registrih in domenah vsakdanjega življenja.
Po ogledu kratkega video filma povezanega s tematiko sledi kratka diskusija o tem, kako in v kolikšni meri lingua franca vpliva na razvoj identitete posamezne govorke/posame- znega govorca kakor tudi na oblikovanje kolektivne identitete oz. kulturne zavesti v globalnem smislu.
Na koncu delavnice kot predavatelj povežem pojem lingue france s pojmom umetnih conskih/mednarodnih pomožnih jezikov.
Delavnica je sicer izrazito pragmatično usmerjena, istočasno pa stimulira dijake k dojemanju jezika/ov s širšega zornega kota.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Fotografije iz dogodka:

Izleti v matematično vesolje: Those who say maths has no colours have not met association schemes yet! When symmetry and regularity come into play together…
2026-04-22 16:00 - 17:00 | Koper, Univerza na Primorskem, Fakulteta za matematiko, naravoslovje in informacijske tehnologije, Glagoljaška ulica 8, Koper, 6000, Slovenija
Cikel poljudnih predavanj z naslovom “Izleti v matematično vesolje”. Predavanja bodo namenjena predvsem dijakom primorskih gimnazij, vendar bodo odprta tudi za splošno javnost. Raziskovalci in visokošolski učitelji bodo na razumljiv način predstavili starodavne in sodobne matematične koncepte ter njihovo uporabnost v različnih vejah znanosti, naravoslovja in družboslovja.
Those who say maths has no colours have not met association schemes yet! When symmetry and regularity come into play together…
Since the ancient determination of the five Platonic solids, the study of symmetry and regularity has always been one of the most fascinating aspects of mathematics, and even nowadays, there are many challenging problems in this area. One intriguing phenomenon is that the arithmetical regularity properties of an object often imply both the uniqueness of the object and the existence of numerous symmetries. This interplay between symmetry and regularity forms the core of the present lecture.
Mathematically speaking, graphs and association schemes easily interpret many symmetry and regularity properties, mainly because the very nature of these peculiar mathematical tools makes them incredibly versatile, convenient to use: association schemes can be roughly understood as special collections of coloured graphs, i.e., nice structures made of “points” that are all connected via distinctly coloured “lines”. For instance, if we consider a (regular) hexagon in a plane, we can choose red to colour its perimeter, green to colour its two inscribed triangles, and blue to colour its three diagonals; in such a way, we partition all edges in a hexagon (connecting every two vertices, we get a complete graph with 15 edges) into three distinct colour classes and obtain an association scheme consisting of three coloured graphs: the red perimeter, the green triangles, and the blue diagonals. In light of this naive but very effective example, we can imagine an association scheme to be a special colour palette for colouring sufficiently regular mathematical structures: association schemes, by assigning colours, can highlight the most beautiful aspects of a studied object, i.e., the symmetries! Much more about the beauty of mathematical symmetries will be revealed during the lecture, along with some curiosities on everyday life topics seen through the lens of association schemes.
O predavateljici: Giusy Monzillo was born in March 1993 in Battipaglia, Salerno, Italy. She grad- uated in Mathematics from Università degli Studi della Basilicata (Unibas), Potenza, Italy, in February 2016. Giusy received her Master’s degree in Mathe- matics from Unibas in June 2018, where her mathematical interests were Alge- bra and Geometry. She obtained her Ph.D. in Mathematics from Università del Salento, Lecce, Italy, in June 2022. Since October 2022, she has been a researcher and lecturer at the Faculty of Mathematics, Natural Sciences, and Information Technologies of the University of Primorska, where she has recently been promot- ed to Assistant Professor. Her current research interests include Algebra, Combi- natorics, Graph theory, and Finite Geometry.
(predavanje bo izvedeno v angleščini)

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Posnetek dogodka je na voljo na tej povezavi.
Fotografije iz dogodka:

Interaktivna delavnica: Življenje Rimljanov skozi spoznavanje arheoloških najdb
2026-04-23 09:30 - 12:30 | Izola, Arheološki park Simonov zaliv, Simonov zaliv, Izola, 6310, Slovenija
Zavetrje Simonovega zaliva je že pred 2000 leti privabilo bogate Rimljane, da so tam zgradili večje pristanišče, ob katerem je zrasla razkošna rimska obmorska vila. Danes so njeni ostanki na ogled v sklopu Arheološkega parka Simonov zaliv. Med sprehodom po parku bomo tako spoznali vilo in nekaj njenih značilnih prostorov, se seznanili z usodo lokacije po propadu vile ter nenazadnje čare in zadrege arheološkega dela.
Na primeru različnih arheoloških najdb bomo videli, do kakšnih zaključkov o življenju v rimski dobi lahko z njihovo pomočjo pridejo arheologi. Kaj nam lahko “povedo” npr.: fragment steklene skledice, kipec Viktorije, sigilatna čaša, opeka, stilus….?
Ob obisku parka učenci prejmejo tudi poučni delovni zvezek, ki ga izpolnijo s pomočjo namigov in odnesejo s seboj domov. Prek izpolnjevanja se naučijo še veliko dodatnih zanimivosti o vili in življenju Rimljanov v njej.

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Izobraževalna brošura je na voljo na tej povezavi.
Fotografije iz dogodka:
